[pic] | EIROPAS KOPIENU KOMISIJA | Briselē, 5.7.2007 COM(2007) 383 galīgā redakcija 2007/0132 (CNS) Priekšlikums PADOMES REGULA par pasākumiem, kuri Komisijai jāveic 2008.–2013. gadā, izmantojot attālās izpētes pielietojuma iespējas, kas izstrādātas saskaņā ar kopējo lauksaimniecības politiku (iesniegusi Komisija) PASKAIDROJUMA RAKSTS Eiropas Parlamenta un Padomes Lēmums Nr. 2066/2003/EK attiecas arī uz izmēģinājuma projektu par attālās izpētes pielietojuma iespējām lauksaimniecības tirgu uzraudzībā laika posmā no 2003. līdz 2007. gadam. Šajā laikposmā uzkrātā pieredze ļāva agrometeoroloģiskajai sistēmai, ko izmanto ražas prognozēšanai un lauku un kultūraugu stāvokļa kontrolei, uzsākt reālu darbību. Turklāt izrādījās, ka attālā izpēte atbilst kopējās lauksaimniecības politikas (KLP) pārvaldības vajadzībām un ka identificēto vajadzību apmierināšanai nevar izmantot statistikā un lauksaimniecisko prognožu veidošanā pielietotās tradicionālās sistēmas. Tāpēc jāparedz minēto lietojumdarbību turpināšana, piešķirot tām finansējumu no Eiropas Lauksaimniecības garantiju fonda (ELGF) līdzekļiem. 2007/0132 (CNS) Priekšlikums PADOMES REGULA par pasākumiem, kuri Komisijai jāveic 2008.–2013. gadā, izmantojot attālās izpētes pielietojuma iespējas, kas izstrādātas saskaņā ar kopējo lauksaimniecības politiku EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. panta 2. punkta trešo daļu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: (1) Saskaņā ar Līguma 33. pantu kopējā lauksaimniecības politikā (KLP) jo īpaši jāņem vērā lauksaimniecības īpatnības, ko rada šīs nozares sociālā struktūra un dažādu lauksaimniecisko reģionu strukturālās un dabas apstākļu atšķirības. Šajā kontekstā un jo īpaši kopīgo tirgus organizāciju (KTO) pārvaldības vajadzībām ir vajadzīgi dati par lauku un kultūraugu stāvokli. Attālā izpēte, ja vien tā aptver visas uz lauksaimniecības tirgu pārvaldību attiecošās jomas, ļauj iegūt daļu no šim nolūkam vajadzīgajiem datiem. (2) Pieredze, kas uzkrāta 2004.–2007. gadā, piemērojot grozīto Eiropas Parlamenta un Padomes 2000. gada 22. maija Lēmumu Nr. 1445/2000/EK par uzmērīšanas no gaisa un attālās izpētes piemērošanu lauksaimniecības statistikā no 1999. gada līdz 2003. gadam[3], kā arī un pirms tā pieņemtos lēmumus[4], ļāva agrometeoroloģiskajai sistēmai, ko izmanto ražas prognozēšanai un lauku un kultūraugu stāvokļa kontrolei, uzsākt reālu darbību, tapt pilnveidotai un pierādīt savu efektivitāti. (3) Šādā veidā atklājies, ka attālā izpēte atbilst KLP pārvaldības vajadzībām un ka identificēto vajadzību apmierināšanai nevar izmantot statistikā un lauksaimniecisko prognožu veidošanā pielietotās tradicionālās sistēmas. Turklāt tā ir ļāvusi palielināt novērojumu veikšanas precizitāti, objektivitāti, ātrumu un biežumu un pilnveidot lauksaimniecisko prognožu modeļus, jo īpaši izveidojot reģionālus modeļus. Visbeidzot, tā ir ļāvusi izstrādāt specifiskus un papildu pielietojumus lauksaimniecības statistisko datu struktūras izveidei un datu vākšanai un ietaupīt daļu no lauksaimniecības izdevumu uzraudzībai un kontrolei paredzētajiem līdzekļiem. Tāpēc ir lietderīgi turpināt šo pielietojumu izmantošanu, paredzot tiem finansējumu no Eiropas Lauksaimniecības garantiju fonda (ELGF) līdzekļiem par laika posmu no 2008. līdz 2013. gadam saskaņā ar 3. panta 2. punkta e) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu[5]. (4) Tomēr ir jāpielāgo un jāpārgrupē sīki izstrādātie īstenošanas noteikumi par pasākumiem, kuri Komisijai jāveic saskaņā ar KLP, izmantojot attālās izpētes pielietojuma iespējas, un jānodala šajā sistēmā veiktās lietojumdarbības no darbībām, kuru izpēte un izstrāde vēl nav pabeigta. Attiecībā uz pēdējām minētajām darbībām pētniecības un attīstības pamatprogrammā ir jāparedz atsevišķi noteikumi. (5) Turklāt jāparedz, ka veikto pasākumu rezultātā iegūtie un Komisijas rīcībā esošie dati un aptuvenie novērtējumi jādara pieejami dalībvalstīm un ka ar termiņa vidusposma ziņojuma un noslēguma ziņojuma palīdzību Eiropas Parlaments un Padome jāinformē par veikto attālās izpētes pasākumu īstenošanas gaitu un par Komisijai atvēlēto līdzekļu izmantojumu, vajadzības gadījumā pievienojot priekšlikumu turpināt šos pasākumus arī pēc šajā regulā noteiktā termiņa beigām, IR PIEŅĒMUSI ŠO REGULU. 1. pants 1. Sešus gadus, sākot no 2008. gada 1. janvāra, pasākumus, kurus Komisija veic, izmantojot attālās izpētes pielietojuma iespējas saskaņā ar kopējo lauksaimniecības politiku, atbilstīgi Regulas (EK) Nr. 1290/2005 3. panta 2. punkta e) apakšpunktam var finansēt no Eiropas Lauksaimniecības garantiju fonda līdzekļiem, ja minētie pasākumi Komisijai ļauj: a) pārvaldīt lauksaimniecības tirgus; b) nodrošināt lauksaimniecības zemju agroekonomisko uzraudzību un kultūraugu stāvokļa uzraudzību, lai varētu veikt atbilstīgos novērtējumus, jo īpaši attiecībā uz ražību un lauksaimniecības produkciju; c) veicināt piekļuvi b) apakšpunktā minētajai informācijai; d) nodrošināt agrometeoroloģiskās sistēmas tehnoloģisko uzraudzību. 2. Šā panta 1. punktā minētie pasākumi ir šādi: a) kopējās lauksaimniecības politikas īstenošanai un uzraudzībai vajadzīgo datu (jo īpaši satelītnovērošanas un meteoroloģisko datu) vākšana vai iegāde; b) teritorijas plānojuma datu infrastruktūras un tīmekļa vietnes izveide; c) specifiskas, ar klimatiskajiem apstākļiem saistītas izpētes veikšana; d) agrometeoroloģisko un ekonometrisko modeļu atjaunināšana. Vajadzības gadījumā šos pasākumus veic ciešā sadarbībā ar valsts laboratorijām un organizācijām. 2. pants Informāciju un novērtējumus, kas iegūti, īstenojot 1. panta 1. punktā minētos pasākumus, Komisija elektroniskā veidā dara pieejamus dalībvalstīm. 3. pants Sīki izstrādātus noteikumus par šīs regulas piemērošanu un jo īpaši par šajā regulā minētās informācijas un novērtējumu pieejamības nodrošināšanu pieņem saskaņā ar Regulas (EK) Nr. 1290/2005 41. panta 3. punktā minēto procedūru. 4. pants Vēlākais 2010. gada 31. jūlijā un 2013. gada 31. jūlijā Komisija iesniedz Eiropas Parlamentam un Padomei ziņojumu par to, kā izdevies īstenot attālās izpētes pasākumus un kā izmantoti atbilstīgi šai regulai atvēlētie finanšu resursi, vajadzības gadījumā otrajam ziņojumam pievienojot priekšlikumu turpināt šos pasākumus saskaņā ar kopējo lauksaimniecības politiku. 5. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2008. gada 1. janvāra līdz 2013. gada 31. decembrim. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — priekšsēdētājs FINANŠU PĀRSKATS | 1. | BUDŽETA POZĪCIJA 05 08 03 – Lauksaimniecības pārskatu sistēmas pārstrukturēšana | APROPRIĀCIJAS (2007. gads): 1,78 miljoni EUR saistību apropriācijās 4,03 miljoni EUR maksājumu apropriācijās | 2. | PASĀKUMA NOSAUKUMS Padomes regula par pasākumiem, kas Komisijai jāveic 2008.–2013. gadā, izmantojot attālās izpētes pielietojuma iespējas, kas izstrādātas saskaņā ar kopējo lauksaimniecības politiku | 3. | JURIDISKAIS PAMATS Līguma 37. pants | 4. | PASĀKUMA MĒRĶI Iegūt līdzekļus lauksaimniecības tirgu pārvaldīšanai, nodrošināt lauksaimniecības zemju agroekonomisko uzraudzību un kultūraugu stāvokļa uzraudzību, lai varētu veikt attiecīgos novērtējumus, jo īpaši attiecībā uz ražību un lauksaimniecības produkciju, un nodrošināt agrometeoroloģiskās sistēmas tehnoloģisko uzraudzību | 5. | FINANSIĀLĀS SEKAS | KĀRTĒJAIS FINANŠU GADS (2007) (miljonos EUR) | NĀKAMAIS FINANŠU GADS (2008) (miljonos EUR) | FINANŠU GADS (2009) (miljonos EUR) | 5.0. | IZDEVUMI, KO SEDZ – NO EK BUDŽETA (KOMPENSĀCIJAS/ INTERVENCES PASĀKUMI) – VALSTS IESTĀDES – CITI | – | SA 1,90 MA 1,14 | SA 1,46 MA 1,64 | 5.1. | IEŅĒMUMI – EK PAŠU RESURSI (ATSKAITĪJUMI/MUITAS NODOKĻI) – VALSTS | – | – | – | 2010 | 2011 | 2012 | 2013 | 5.0.1. | PAREDZAMIE IZDEVUMI | SA 1,46 MA 1,46 | SA 1,46 MA 1,46 | SA 1,46 MA 1,46 | SA 1,46 MA 2,04 | 5.1.1. | PAREDZAMIE IEŅĒMUMI | – | – | – | – | 5.2. | APRĒĶINA METODE – | 6.0. | VAI IESPĒJAMS PASĀKUMU FINANSĒT NO APROPRIĀCIJĀM, KAS PAREDZĒTAS ATTIECĪGAJĀ ŠĀGADA BUDŽETA NODAĻĀ? | JĀ NĒ | 6.1. | VAI IESPĒJAMS PASĀKUMU FINANSĒT, PĀRVIRZOT LĪDZEKĻUS NO VIENAS ŠĀGADA BUDŽETA NODAĻAS UZ CITU? | JĀ NĒ | 6.2. | VAI IR JĀPAREDZ PAPILDU BUDŽETS? | JĀ NĒ | 6.3. | VAI JĀPAREDZ APROPRIĀCIJAS TURPMĀKO GADU BUDŽETĀ? | JĀ NĒ | PIEZĪMES. Pašreizējā situācijā nav papildu administratīvo izmaksu. | [1] OV C [..], [..], [..]. lpp. [2] OV C [..], [..], [..]. lpp. [3] OV L 163, 4.7.2000., 1. lpp. Lēmumā jaunākie grozījumi izdarīti ar Lēmumu Nr. 786/2004/EK (OV L 138, 30.4.2004., 7. lpp.). [4] Konkrēti Padomes Lēmums 88/503/EEK (OV L 273, 5.10.1988., 12. lpp.). [5] OV L 209, 11.8.2005., 1. lpp. Regulā grozījumi izdarīti ar Regulu (EK) Nr. 378/2007 (OV L 95, 5.4.2007., 1. lpp.).